### Referat TKE-møte

Dato 16. desember 2020

På Teams: Silje Skorve Paulsen (Voss KK), Bjørn Arild Bakken (OSI/OEK), Per Chr. Pedersen (Nidelva Pkl.) og Sven Nordby Anderssen (NPF).  
Forfall: Tor-Eirik Sommernes (TKK)

Tid: 18-19:45

**Saker:**

1) Forrige møte var det følgende **aktivitetsplan** foreslått for neste Tingperiode:

* **Konkurransepadling**Definerer vi som konkurransegrener som skal være en del av tilbudet. Slalåm har fokus.  
  Måltall antall arrangementer for NC og NM settes til minimum 3.  
  Konkurransereglement (herunder øvelser), og implementering av krav fra NIF må utarbeidet.  
  Arrangementssystem, RaceManager, ser på muligheten til å utvikle dette for slalåm. Foreløpig satt av kr 80.000 til arrangementsutvikling. Sven tar kontakt med utvikler.
* **Våttkort-stigen**Foreslår Trener 1, 2 og 3 kurs påbegynt i 2021. En ambisiøs plan.  
  Sven tar dette videre med utviklingsansvarlig.
* **Samling trenere/resertifisering**Ser et absolutt behov for trenersamlinger med eventuelt resertifisering/innplassering i stigen.
* **Ung-kurs**TKE ser et behov for ung-kurs/ETU-ung ledelse.
* **Anleggsutvikling**Behovet for enkle utvikling av enkle konkurranse-anlegg primært for slalåm for avholdelse av nasjonale konkurranser.

**2) Gjennomgang av budsjett og regnskap**Gjennomgang av regnskaps-tallene for 2020.  
Med ambisjon om mer trenerkurs må budsjettet økes fra kr 40.000 til 80.000 på trenerkurs for 2021.

**3) Livredningsstigen**Informasjon om Livredningsstigen som er etablert i samarbeid med Redningsselskapet og NTNU.   
Kursene blir «rullet» ut i 2021.  
Livredningsstigen understøtter padlekursene i Våttkortstigen i forhold til grundig opplæring rundt sikkerhet og førstehjelp, som er relevant i vannaktivitet.

**4) Terminliste 2021**Ha klart et forslag før klubbmøte på nyåret.

**5) Klubbmøte 2021 – dato**Settes til onsdag 13. januar.

**6) Padletinget 2021**Fastsatt til 19-20. mars. Stor sannsynlighet for at dette blir gjennomført digitalt.